
  DISCIPLINA : Educația plastică 
  CLASA: a IV- a 

  UNITATEA DE ÎNVĂȚARE 2: Alfabetul artei plastice
  SUBIECTUL: Tonul culorii închis / deschis  ,,Ziua și noaptea”
  TIPUL LECȚIEI: De formare a capacităților de aplicare a cunoștințelor.

                              UNITĂȚI DE COMPETENȚE:   

   2.1.    Explorarea materialelor și tehnicilor specifice pentru obținerea formelor plane.

   2.2.    Crearea compozițiilor cromatice prin aplicarea tonului și a nuanțelor.
                             OBIECTIVE OPERAŢIONALE:

         La sfârşitul lecţiei, elevul va fi capabil / va putea:
    O.1 -  Să recunoască și să distingă tonurile de culoare deschis și închis în imaginile date;
    O.2 -  Să asocieze tonurile deschise cu ziua și cele închise cu noaptea;
    O.3 – Să realizeze o compoziție plastică care să redea contrastul zi – noapte, folosind tonuri de culori diferite;
    O.4 -  Să reflecte verbal asupra alegerilor cromatice făcute;
    O.5 -  Să lucreze organizat, respectând etapele de lucru și normele de comportare la orele de educație plastică;
                    TEHNOLOGIA DIDACTICĂ/ STRATEGII DIDACTICE:
Metode/tehnici: Dialogul, explicația, demonstrația, observația, conversația, învățarea prin descoperire, joc didactic.
Forme de organizare a activității: frontal, individual.
Resurse didactice: Manual, album, imagini, fișe, ecran, mijloace materiale (guașă, acuarelă, pensule, paletă).
	Etape ale activității didactice
	Obiective
	Demers acțional
	Timp
	Tehnologia realizării (Metodă\Formă de activitate\

Resurse)

	Evocare


	O2
	· Salutul

    Învățătorul asigură un climat favorabil pentru desfășurarea lecției. 
· Captarea atenției
    Adresez elevilor câteva întrebări introductive:

· Ați privit vreodată cerul în timpul zilei și apoi seara? Ce diferențe ați observat?

· Ce culori predomină ziua? Dar noaptea?

· Culorile sunt aceleași sau par diferite?
· Anunțarea subiectului:
   Astăzi ne vom juca cu lumina și cu umbrele în pictură. Vom învăța cum aceeași culoare poate fi strălucitoare ca soarele sau tainică precum noaptea. Subiectul lecției de astăzi este Tonul culorii închis /deschis ,,Ziua și noaptea”.
	7 min
	Conversația

Resursă didactică

https://learningapps.org/view25447282


	  Realizarea sensului
	
O1

O3

O5
	     Se prezintă imagini cu peisaje diurne și nocturne și le spun noțiunea de ton al culorii – prin adăugarea de alb (ton deschis) sau negru (ton închis). 
  Explicații cu demonstrație:

· Cum obținem un ton mai deschis? (Adăugăm alb la culoarea de bază)
· Cum obținem un ton mai închis? (Adăugăm negru sau altă culoare închisă)
     La tablă realizez un exemplu practic și arăt treceri de la albastru deschis la albastru închis și fac o scară de tonuri. 
 Ziua – culori deschise, luminoase și calde;

Noaptea - culori întunecate, misterioase, reci;

      În arta plastică, tonurile sunt folosite pentru a crea adâncime, umbră, volum. 
      Acum că am înțeles cum se obțin tonurile închise și deschise, vă invit să trecem la lucrarea plastică. Lucrarea va fi împărțită în două părți:
·  Stânga: ,, Ziua ” – tonuri deschise
· Dreapta: ,,Noaptea ” – tonuri închise

Elevii aleg un peisaj simplu și folosesc aceleași forme, dar tonuri diferite.

Criterii de succes.   P1
1.Recunosc specificul lucrării plastice propuse; 
2. Utilizez diverse materiale și instrumente de artă în realizarea lucrării bidimensionale; 
3. Realizez lucrări într-un mod creativ; 
4. Apreciez activitatea realizată și produsul/lucrarea plastică; 
5. Aplic subiectul.
	10 min

20 min


	Imagini vizual-plastice

Observația
Dialogul
 Demonstrația
Explicația
Învățarea prin descoperire
Fișa cu criterii de succes



	Reflecție


	O4
	     Se organizează o mică expoziție în clasă cu lucrările pictate și adresez următoarele întrebări:
· Cum ați ales culorile pentru partea de zi? Dar pentru cea de noapte?

· Ce emoție transmite fiecare parte a lucrării?

· Ce parte ți-a plăcut mai mult să pictezi și de ce?

  Ziua luminează cu tonuri blânde și calde, noaptea ne cuprinde cu umbre adânci și tăceri albastre. Pictura noastră e o poveste în două tonuri.
	5 min
	Expoziție
Analiza

Dialogul

	Extindere
	
	     Scrie un gând sau o poezie despre cum te simți ziua și cum te simți noaptea. 
	3 min
	Poezie


